CELEX: 62021CN0707
Language: da
Date: 2021-11-24 00:00:00
Title: Sag C-707/21: Anmodning om præjudiciel afgørelse indgivet af Cour de cassation (Frankrig) den 24. november 2021 — Recamier SA mod BR

7.2.2022   
            
            
               DA
            
            
               Den Europæiske Unions Tidende
            
            
               C 64/20
            
         
      Anmodning om præjudiciel afgørelse indgivet af Cour de cassation (Frankrig) den 24. november 2021 — Recamier SA mod BR
      (Sag C-707/21)
      (2022/C 64/31)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøger: Recamier SA
      
         Sagsøgt: BR
      
         Præjudicielle spørgsmål
      
      
                  1)
               
               
                  Skal artikel 33, stk. 1, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige (1) område, den såkaldte Bruxelles I-forordning, fortolkes således, at den selvstændige definition af retskraft vedrører samtlige betingelser herfor og virkninger heraf, eller at en del kan være forbeholdt den lov, som gælder for den retsinstans, for hvilken sagen er indbragt, og/eller den lovgivning, der gælder for den retsinstans, som har afsagt afgørelsen?
               
            
                  2)
               
               
                  I det første tilfælde skal de søgsmål, der anlægges ved retsinstanser i to medlemsstater, henset til den selvstændige definition af retskraft, da anses for at have samme søgsmålsgrund, når sagsøgeren påberåber sig identiske faktiske omstændigheder, men fremsætter forskellige retlige anbringender?
               
            
                  3)
               
               
                  Skal to søgsmål, hvoraf det ene er støttet på ansvar i kontraktforhold og det andet på ansvar uden for kontraktforhold, men som hviler på det samme retsforhold, såsom opfyldelsen af et mandat som administrator, anses for at hvile på samme grundlag?
               
            
                  4)
               
               
                  I det andet tilfælde kræver artikel 33, stk. 1, i forordning (EF) nr. 44/2001 — i henhold til hvilken det er blevet fastslået, at en retsafgørelse skal have den samme rækkevidde og de samme retsvirkninger i medlemsstaterne som dem, den har i den medlemsstat, hvor den er blevet afsagt — da, at der henvises til den lovgivning, som gælder for den retsinstans, der har afsagt afgørelsen, eller gør bestemmelsen det for så vidt angår de processuelle følger, der knytter sig hertil, muligt at anvende den lovgivning, som gælder for den retsinstans, ved hvilken søgsmålet er anlagt?
               
            
         (1)  EFT 2001, L 12, s. 1.